REPUBLIKA SRPSKA

OPŠTINA UGLJEVIK

NAČELNIK OPŠTINE

Broj : 02/7-404-94 /22

Datum, 24.06.2022. godine

Na osnovu člana 82.stav 3. Zakona o lokalnoj samoupravi (,,Službeni glasnik RS“, broj: 97/16), člana 18. a u vezi sa odredbama člana 24. i 28. Zakona o javnim nabavkama BiH („Sl. glasnik BiH“, broj 39/14 ), a po prijedlogu nadzornog organa, Načelnik Opštine Ugljevik, d o n o s i

*O D L U K U*

*O PRISTUPANJU POSTUPKU JAVNE NABAVKE DODATNIH RADOVA*

Član 1.

Ovom odlukom odobrava se pokretanje postupka javne nabavke dodatnih radova na rekonstrukciji trafostanice u Janjarima iz odredbe člana 1. Ugovora broj: 02/7-404-13/22 od 29.04.2022. godine a koji se odnose na rekonstrukciju trafostanice u Janjarima, a sve u skladu sa odredbom člana 3. istog ugovora, putem pregovaračkog postupka bez objave obavještenja o nabavci.

Nabavka iz prethodnog stava provešće se u skladu sa prijedlogom nadzornog organa od 22.06.2022. godine i tehničkom specifikacijom koja će biti sastavni dio tenderske dokumentacije.

Član 2.

Za realizaciju nabavke iz člana 1. ove Odluke odobravaju se finansijska sredstva u iznosu od 4.598,90 KM, bez zaračunatog PDV-a.

Sredstva iz prethodnog stava planirana su Planom javnih nabavki za 2022. godinu pod rednim brojem 13. (radovi) „Dodatni radovi na rekonstrukciji trafostanice u Janjarima iz odredbe člana 1. Ugovora broj: 02/7-404-13/22 od 29.04.2022. godine“ i u budžetu Opštine za 2022. godinu pod ekonomskim kodom 412700.Oznaka iz JRJN: 45231400-9

Član 3.

Realizaciju nabavke iz člana 1. ove odluke provešće Odsijek za javne nabavke, putem Komisije u skladu sa postupcima regulisanim zakonom i opštim aktima ugovornog organa.

Član 4.

Zaključenje ugovora ili drugog pravnog posla u cilju realizacije predmetne javne nabavke provest će se u skladu sa ovlaštenjima utvrđenim zakonom i opštim aktima ugovornog organa.

Član 5.

Ova odluka stupa na snagu danom donošenja i ista će biti objavljena na zvaničnoj na veb-stranici ugovornog organa [www.opstinaugljevik.net](http://www.opstinaugljevik.net).

**O b r a z l o ž e nj e**

Osnovni ugovor o izvođenju radova zaključen je dana 29.04.2022.godine sa ponuđačem DOO “ENERGO SISTEM” Brčko district BiH Ukupna vrijednost ugovora o izvođenju radova na rekonstrukciji trafostanice u Janjarima broj 02/7-404-13/22 od 29.04.2022. godine iznosi 24.975,00 KM, bez zaračunatog PDV-a, odnosno 29.220,75 KM sa zaračunatim PDV-om.

Nadzorni organ Zoran Rikić, zaposlenik opštinske Uprave opštine Ugljevik je dana 22.06.2022. godine dostavio prijedlog za izvođenje dodatnih radova iz odredbe člana 1. Ugovora broj: 02/7-404-13/22 od 29.04.2022.godine a koji radovi se odnose na rekonstrukciju trafostanice u Janjarima čije izvođenje je neophodno kako bi funkcionisanje trafostanice u Janjarima bilo optimizovano. Prilikom izvođenja radova uočeno je da je razvodno mjerni ormar za javnu rasvjetu trafostanice u jako lošem stanju te iz navedenih razloga prdlaže da se izvrši nabavka dodatnih radova, a sve kako bi funkcionisanje trafostanice u Janjarima bilo optimizovano.

Isti je utvrdio da se ukazala potreba za dodatnim radovima, koji nisu predviđeni osnovnim ugovorom.

U skladu sa odredbom člana 24. Zakona o javnim nabavkama BiH, kumulativno su ispunjeni uslovi za javnu nabavku predmetnih dodatnih radova putem pregovaračkog postupka bez objave obavještenja o nabavci, a kako slijedi:

-potreba za dodatnim radovima je nastala u toku realizacije prvobitno zaključenog ugovora,

-radovi su nastali usljed nepredviđenih okolnosti,

-predmetne radove je neophodno izvesti kako bi se okončao predmetni postupak,

-predmetni radovi se ne mogu tehnički ili ekonomski odvojiti od glavnog ugovora bez većih nepogodnosti za ugovorni organ i

-da ukupna vrijednost ugovora dodijeljenog za dodatne radove ne prelazi 20% od ukupne vrijednosti radova iz osnovnog ugovora.

Na osnovu navedenog a cijeneći ukazane potrebe, odlučeno je kao u dispozitivu ove Odluke.

Odsjek za javne nabavke, NAČELNIK OPŠTINE

investicije i nadzor \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Vasilije Perić, dipl.ecc. Miroslav Mirković

Dostavljeno:

1.u spis predmeta,

2. u registar,

3. Odsjeku za ljudske resurse i poslove skupštine na objavu,-